তথ্যবিবরণী নম্বর : ১০৭

**সিলেট মহানগর ও জেলা আওয়ামী লীগের পূর্ণাঙ্গ**

**কমিটিকে অভিনন্দন জানিয়েছেন পররাষ্ট্রমন্ত্রী**

সিলেট, ২৪ পৌষ (৮ জানুয়ারি) :

 সিলেট ১ আসনের সংসদ সদস্য ও পররাষ্ট্রমন্ত্রী ড. এ. কে. আব্দুল মোমেন বলেছেন, সিলেট আওয়ামী লীগের নবনির্বাচিত কমিটি সিলেটের জনগণকে সাথে নিয়ে জাতির পিতা বঙ্গবন্ধু শেখ মুজিবুর রহমানের সোনার বাংলা বিনির্মাণে অগ্রণী ভূমিকা রাখবে বলে প্রত্যাশা করি। ঐতিহ্যবাহী দল বাংলাদেশ আওয়ামী লীগ বাঙালি জাতির সকল মহৎ ও কল্যাণকর অর্জনে ভূমিকা রেখেছে। সিলেট আওয়ামী লীগও মুক্তিযুদ্ধের চেতনা, গণতন্ত্র বজায় রাখাসহ দেশের কল্যাণে সবসময় অগ্রণী ভূমিকা রেখে চলেছে।

 মন্ত্রী এ সময় সিলেট মহানগর আওয়ামী লীগের সভাপতি বীর মুক্তিযোদ্ধা মাসুদ উদ্দিন আহমেদ, সাধারণ সম্পাদক অধ্যাপক জাকির হোসেনসহ পূর্ণাঙ্গ কমিটি এবং সিলেট জেলা আওয়ামী লীগের সভাপতি এডভোকেট লুৎফুর রহমান, সাধারণ সম্পাদক এডভোকেট নাসির উদ্দীন খানসহ পূর্ণাঙ্গ কমিটির সকল সদস্যকে শুভেচ্ছা ও অভিনন্দন জানান।

 ড. মোমেন বলেন, সরকারের উন্নয়নের ধারাবাহিকতা বজায় রেখে বাংলাদেশকে উন্নত-সমৃদ্ধ সোনার বাংলায় পরিণত করতে সিলেট আওয়ামী লীগের সকল নেতা-কর্মী ও সমর্থক ঐক্যবদ্ধভাবে দায়িত্ব পালন করবেন বলে আমি প্রত্যাশা করি।

#

তৌহিদুল/খালিদ/মোশারফ/সেলিম/২০২১/২২৪০ ঘণ্টা

তথ্যবিবরণী নম্বর : ১০৬

‘অ্যাগ্রো অ্যাওয়ার্ড ২০২০’ অনুষ্ঠানে কৃষিমন্ত্রী

**কৃষির উন্নয়নে প্রয়োজন শিক্ষিত মেধাবীদের সম্পৃক্ততা**

ঢাকা, ২৪ পৌষ (৮ জানুয়ারি) :

 কৃষিমন্ত্রী ড. মোঃ আব্দুর রাজ্জাক বলেছেন, বাংলাদেশে কৃষিতে যে অভাবনীয় সাফল্য এসেছে তাতে সবচেয়ে বেশি অবদান কৃষকদের। তারা হচ্ছেন সামনের সারির যোদ্ধা। এই কৃষিকাজে শিক্ষিত মেধাবীরা সম্পৃক্ত হলে কৃষিতে বিনিয়োগ ও উদ্ভাবন বাড়বে। তাদের মাধ্যমেই কৃষির উন্নয়ন ও উৎপাদন আরো বৃদ্ধি পাবে।

 মন্ত্রী আজ রাজধানীর হোটেল সোনারগাঁওয়ে ‘অ্যাগ্রো অ্যাওয়ার্ড ২০২০’ প্রদান অনুষ্ঠানে প্রধান অতিথির বক্তৃতায় এসব কথা বলেন। চ্যানেল আই এবং স্ট্যান্ডার্ড চার্টার্ড ব্যাংক এই অ্যাওয়ার্ডের আয়োজন করে। বিশেষ অতিথি হিসাবে উপস্থিত ছিলেন পরিকল্পনা মন্ত্রী এম এ মান্নান।

 কৃষিমন্ত্রী আরো বলেন, এ ধরনের পুরস্কার প্রদানে সবাইকে এগিয়ে আসতে হবে। আজকে ১০ জন ব্যক্তি ও প্রতিষ্ঠানকে পুরস্কার দেয়া হয়েছে। কিন্তু এর মাধ্যমে দেশের লাখ লাখ কৃষক চাষি ও উদ্যোক্তারা কৃষিকাজে উদ্বুদ্ধ হবে।

 পরিকল্পনা মন্ত্রী এম এ মান্নান বলেন, বর্তমান সরকারের অগ্রাধিকার খাতের কেন্দ্রে রয়েছে খাদ্য নিরাপত্তা ও কৃষির উন্নয়ন। ফলে, কৃষিবান্ধব বর্তমান সরকারের নানা পদক্ষেপ, বিজ্ঞানী ও কৃষকদের অবদানে কৃষিতে অভূতপূর্ব উন্নয়ন হয়েছে। এরপরও, কৃষিতে যে সম্ভাবনা রয়েছে তার পুরোপুরি ব্যবহার ও উৎপাদনশীলতা বাড়াতে কৃষি যান্ত্রিকীকরণে সরকার গুরুত্ব দিচ্ছে।

 কৃষিক্ষেত্রে অনন্য অবদানের জন্য ১০ ব্যক্তি ও প্রতিষ্ঠান পেয়েছে স্ট্যান্ডার্ড চার্টার্ড ব্যাংক চ্যানেল আই অ্যাগ্রো অ্যাওয়ার্ড ২০২০। ষষ্ঠবারের মতো দেয়া হলো এই কৃষি পুরস্কার। এ বছর দুটি নতুন ক্যাটাগরিসহ মোট নয়টি ক্যাটাগরিতে এই পুরস্কার দেয়া হয়েছে।

 আজীবন সম্মাননায় ভূষিত হন পথিকৃৎ কৃষিবিজ্ঞানী 'কাজী পেয়ারার' জনক ড. কাজী এম বদরুদ্দোজা। এছাড়া পুরস্কার পেয়েছেন বছরের সেরা পুরুষ কৃষক মাল্টা চাষি সাখাওয়াৎ হোসেন, বছরের সেরা নারী কৃষক ফরিদপুরের পেঁয়াজবীজ চাষি শাহিদা বেগম, পরিবর্তনের নায়ক এরশাদ মাহমুদ, জুরি স্পেশাল বাংলাদেশ কৃষি বিশ্ববিদ্যালয়ের উপাচার্য অধ্যাপক লুৎফুল হাসান ও চট্টগ্রামের কৃষি উদ্যোক্তা কোহিনুর কামাল, সেরা কৃষি প্রতিষ্ঠান (গবেষণা, উদ্ভাবন ও প্রযুক্তি) জনতা ইঞ্জিনিয়ারিং, সেরা কৃষি প্রতিষ্ঠান (সহযোগিতা ও বাস্তবায়ন) আরবান, সেরা কৃষি সাংবাদিক আমিরুল ইসলাম হিরু ও দুর্যোগ প্রতিরোধে সেরা কমিউনিটি ' লিডার্স'।

 স্ট্যান্ডার্ড চার্টার্ড ব্যাংক বাংলাদেশের প্রধান নির্বাহী কর্মকর্তা নাসের এজাজ বিজয় এবং চ্যানেল আই’র পরিচালক ও মিডিয়া ব্যক্তিত্ব শাইখ সিরাজ প্রমুখ এ সময় উপস্থিত ছিলেন।

#

কামরুল/খালিদ/মোশারফ/সেলিম/২০২১/২২৩০ ঘণ্টা

তথ্যবিবরণী নম্বর : ১০৫

**রোটারিয়ানদের মতো সেবামূলক কাজে এগিয়ে আসতে হবে**

 **-- স্বপন ভট্টাচার্য্য**

যশোর, ২৪ পৌষ (৮ জানুয়ারি) :

 রোটারিয়ানদের মতো সবাইকে সেবামূলক কাজে এগিয়ে আসার আহ্বান জানিয়েছেন পল্লী উন্নয়ন ও সমবায় প্রতিমন্ত্রী স্বপন ভট্টাচার্য্য।

 প্রতিমন্ত্রী আজ যশোর পিটিআই অডিটোরিয়ামে রোটারি ক্লাব অভ্‌ যশোর এর ৪৭তম অভিষেক অনুষ্ঠানে প্রধান অতিথির বক্তৃতায় একথা বলেন।

 প্রতিমন্ত্রী বলেন, রোটারি একটি আন্তর্জাতিক সেবাধর্মী সংগঠন। এ সংগঠনের মূলমন্ত্র হচ্ছে-নিঃস্বার্থে অন্যের সেবা করা। পারস্পরিক সৌহার্দ্য ও সম্প্রীতির মাধ্যমে বিশ্ব শান্তিস্থাপনের জন্য রোটারিয়ানরা কাজ করে যাচ্ছেন। দিন দিন সেই পরিধি আরো বাড়ছে। করোনাকালেও বিভিন্নভাবে তারা মানবিকতার হাত বাড়িয়ে মানুষের মনে জায়গা করে নিয়েছে। তাদের আর্তমানবতার সেবায় চালানো এই অভিযান আরো বেশি বিস্তৃত আকারে অব্যাহত থাকবে বলে প্রত্যাশা ব্যক্ত করেন তিনি।

 অভিষেক কমিটির চেয়ারম্যান পিপি জিল্লুর রহমানের সঞ্চালনায় অনুষ্ঠানে বিশেষ অতিথি হিসেবে অংশ নেন আইপিডিজি খায়রুল আলম, এম এ ওয়াহাব, বাংলাদেশ মহিলা পরিষদ যশোর জেলার সাধারণ সম্পাদক তন্দ্রা ভট্টাচার্য্য। অনুষ্ঠানে যশোর, খুলনা, কুষ্টিয়া, সাতক্ষীরা অঞ্চলের রোটারিয়ান ও ডিস্ট্রিক লিডারগণ উপস্থিত ছিলেন।

#

হাবীব/খালিদ/মোশারফ/সেলিম/২০২১/২২০০ ঘণ্টা

তথ্যবিবরণী নম্বর : ১০৪

‘বঙ্গবন্ধু শেখ মুজিব কুইজ’ প্রতিযোগিতা

**গতকালের বিজয়ীদের তালিকা**

ঢাকা, ২৪ পৌষ (৮ জানুয়ারি) :

 জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় বাস্তবায়ন কমিটির উদ্যোগে মুজিববর্ষ উপলক্ষে আয়োজিত অনলাইনভিত্তিক ‘বঙ্গবন্ধু শেখ মুজিব কুইজ’ প্রতিযোগিতার গতকালের কুইজে স্মার্টফোন বিজয়ী পাঁচ জন হলেন-কুমিল্লার মোছাঃ মহিমা আক্তার ময়না, গোপালগঞ্জের মুমিন শেখ বাবু, নোয়াখালীর শরিফুল ইসলাম সজিব, পটুয়াখালীর শেখ সিফাত ও গাইবান্ধার সোয়াদ মাহমুদ।

 গতকালের কুইজে ৭৬ হাজার ২৯ জন প্রতিযোগী অংশগ্রহণ করেন।

 স্মার্টফোন বিজয়ী পাঁচজনসহ ১০০ জিবি মোবাইল ডাটা বিজয়ী ১০০ জনের ছবিযুক্ত নামের তালিকা জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় বাস্তবায়ন কমিটির ওয়েবসাইট [https://mujib100.gov.bd](https://mujib100.gov.bd/) অথবা [https://quiz.priyo.com](https://quiz.priyo.com/) থেকে জানা যাবে।

#

মোহসিন/সাহেলা/মোশারফ/আব্বাস/২০২১/১৯০০ ঘণ্টা

তথ্যবিবরণী নম্বর : ১০৩

**১০ জানুয়ারি বঙ্গবন্ধু বাংলাদেশে প্রত্যাবর্তনের পর**

**বাঙালি জাতি মুক্তির প্রকৃত স্বাদ পেয়েছিল**

 **-- মুক্তিযুদ্ধ বিষয়ক মন্ত্রী**

ঢাকা, ২৪ পৌষ (৮ জানুয়ারি) :

 মুক্তিযুদ্ধ বিষয়ক মন্ত্রী আ ক ম মোজাম্মেল হক বলেছেন, ১৯৭১ সালের ১৬ ডিসেম্বর পাকিস্তানের বিরুদ্ধে বিজয় অর্জিত হলেও, বঙ্গবন্ধু পাকিস্তানের কারাগারে অন্তরীণ থাকায় স্বাধীনতার প্রকৃত স্বাদ বাঙালি জাতি পায়নি। বঙ্গবন্ধু পাকিস্তানের কারাগার থেকে '৭২ এর ৮ জানুয়ারি মুক্তি পেয়ে ১০ জানুয়ারি বাংলাদেশে আসার পর বাঙালি জাতি মুক্তির প্রকৃত স্বাদ পেয়েছিল।

 আজ ঢাকায় জাতীয় প্রেসক্লাবে ঊনিশে মার্চ প্রথম সশস্ত্র প্রতিরোধ দিবস সুবর্ণজয়ন্তী উদযাপন জাতীয় কমিটির উদ্যোগে ও বাংলাদেশ সাংবাদিক অধিকার ফোরামের (বিজেআরএফের) সহায়তায় জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী এবং বঙ্গবন্ধুর স্বদেশ প্রত্যাবর্তন দিবস উপলক্ষে অনুষ্ঠিত এক মতবিনিময় সভায় প্রধান অতিথির বক্তৃতায় মন্ত্রী এসব কথা বলেন।

 মন্ত্রী বলেন, বাঙালি জাতির মহান স্বাধীনতার পথে প্রতিটি ঘটনা ইতিহাসের কাছে গুরুত্বপূর্ণ। মহান স্বাধীনতা আন্দোলন ও মুক্তিযুদ্ধের সূচনার তৃণমূল চিত্র এবং জাতীয় ইতিহাস রচনায় দলমত নির্বিশেষে সবাইকে একযোগে কাজ করতে হবে। মুক্তিযুদ্ধের সকল তথ্য ও ঘটনা সঠিকভাবে জাতির সামনে তুলে ধরতে হবে।

 আ ক ম মোজাম্মেল বলেন, মুক্তিযুদ্ধ শুরুর পূর্বে পাকিস্তান সেনাবাহিনীর বিরুদ্ধে প্রথম সশস্ত্র প্রতিরোধ হয়েছিল '৭১ এর ১৯ মার্চ গাজীপুরে। স্বাধীনতার আনুষ্ঠানিক ঘোষণার পূর্বে বঙ্গবন্ধুর নির্দেশনায় এ প্রতিরোধ মুক্তিকামী বাঙালি জাতিকে অনুপ্রাণিত করেছিল। ইতিহাসের স্বার্থে ১৯ মার্চের প্রথম সশস্ত্র প্রতিরোধের রাষ্ট্রীয় স্বীকৃতি প্রয়োজন ।

 প্রথম সশস্ত্র প্রতিরোধ দিবস সুবর্ণজয়ন্তী উদযাপন জাতীয় কমিটির আহ্বায়ক ঢাকা বিশ্ববিদ্যালয়ের ভূগোল ও পরিবেশ বিভাগের অধ্যাপক ড. হাফিজা খাতুনের সভাপতিত্বে আলোচনা অনুষ্ঠানে অন্যান্যের মধ্যে বিশেষ অতিথি হিসেবে বক্তব্য রাখেন যুব ও ক্রীড়া প্রতিমন্ত্রী মোঃ জাহিদ আহসান রাসেল, প্রধানমন্ত্রীর সাবেক তথ্য উপদেষ্টা ও ডেইলী অবজারভার পত্রিকার সম্পাদক ইকবাল সোবহান চৌধুরী, বিজেআরএফ সভাপতি বীরমুক্তিযোদ্ধা আজিজুল ইসলাম ভূঁইয়া, গাজীপুর মহানগর আওয়ামী লীগের সভাপতি এডভোকেট আজমত উল্লাহ খান।

 সংগঠনের সমন্বয়কারী আতাউর রহমানের পরিচালনায় অনুষ্ঠিত সভায় মূল প্রবন্ধ উপস্থাপন করেন অধ্যাপক এম এ বারী।

#

মারুফ/সাহেলা/মোশারফ/সেলিম/২০২১/১৮৩০ ঘণ্টা

তথ্যবিবরণী নম্বর : ১০২

**পার্বত্য চট্টগ্রামের সর্বত্র উন্নয়নের ছোঁয়া লেগেছে**

 **---পার্বত্য চট্টগ্রাম বিষয়ক মন্ত্রী**

বান্দরবান, ২৪ পৌষ (৮ জানুয়ারি) :

 পার্বত্য চট্টগ্রামের এমন কোনো জায়গা নেই যেখানে উন্নয়ন হয়নি। বর্তমান সরকার উন্নয়নবান্ধব, এ সরকারের সময়ে পার্বত্য চট্টগ্রামে অভূতপূর্ব উন্নয়ন সাধিত হয়েছে। ফলে পার্বত্য চট্টগ্রাম এলাকায় শিক্ষা, স্বাস্থ্য ও যোগাযোগসহ সকল খাতে ব্যাপক উন্নয়ন সাধিত হয়েছে বলে জানান পার্বত্য চট্টগ্রাম বিষয়ক মন্ত্রী বীর বাহাদুর উশৈসিং।

 আজ বান্দরবান সদর উপজেলার রাজবিলা ইউনিয়নে পার্বত্য চট্টগ্রাম উন্নয়ন বোর্ডের বাস্তবায়নে বিভিন্ন উন্নয়ন প্রকল্পের উদ্বোধন শেষে মন্ত্রী এসব কথা বলেন।

 এ সময় মন্ত্রী বলেন, এক শ্রেণির মানুষ আছে যারা পাহাড়ের উন্নয়ন চায় না। তারা সবসময় সহিংসতার মাধ্যমে পাহাড়ের উন্নয়ন বাধাগ্রস্ত করছে। অতীতে কোনো সরকার পার্বত্য চট্টগ্রাম নিয়ে ভাবেনি, যার কারণে পার্বত্য চট্টগ্রাম দেশের অন্যান্য অঞ্চলের চেয়ে পিছিয়ে ছিল। তিনি আরো বলেন, বান্দরবানসহ তিন পার্বত্য জেলায় যে সকল উন্নয়ন প্রকল্প চলমান রয়েছে, তা দ্রুত বাস্তবায়ন করা হবে এবং এই উন্নয়ন প্রকল্পের সুবিধা ভোগ করবে পার্বত্যবাসী।

 এ সময় অতিরিক্ত পুলিশ সুপার অশোক কুমার পাল, সদর উপজেলা পরিষদের চেয়ারম্যান এ কে এম জাহাঙ্গীর, নির্বাহী ম্যাজিস্ট্রেট রতন কুমার অধিকারী, পার্বত্য চট্টগ্রাম উন্নয়ন বোর্ডের প্রকল্প পরিচালক
মোঃ আব্দুল আজিজ, পার্বত্য চট্টগ্রাম উন্নয়ন বোর্ডের বান্দরবান ইউনিটের নির্বাহী প্রকৌশলী আবু বিন
মোঃ ইয়াছির আরাফাতসহ সরকারি বেসরকারি কর্মকর্তা ও রাজবিলা ইউনিয়ের বাসিন্দারা উপস্থিত ছিলেন।

 এ সময় পার্বত্য চট্টগ্রাম উন্নয়ন বোর্ডের বাস্তবায়নে ৩ কোটি ৬৫ লাখ টাকা ব্যয়ে ২টি প্রকল্পের ভিত্তিপ্রস্তর স্থাপন ও ৯টি প্রকল্পের উদ্বোধন করেন মন্ত্রী।

Top of Form

Bottom of Form

#

নাছির/সাহেলা/মোশারফ/আব্বাস/২০২১/১৮৪৮ ঘণ্টা

তথ্যবিবরণী নম্বর : ১০১

**ই-কমার্স ব্যবহারে জনগণকে উৎসাহিত করুন**

 **---যুব প্রতিমন্ত্রী**

ঢাকা, ২৪ পৌষ (৮ জানুয়ারি) :

 ই-কমার্স ব্যবহারে জনগণকে উৎসাহিত করার আহ্বান জানিয়েছেন যুব ও ক্রীড়া প্রতিমন্ত্রী জাহিদ আহসান রাসেল।

 আজ ই-কমার্স ওয়েব kidorkarbd.com (কী দরকার বিডি ডট কম) এর উদ্বোধন অনুষ্ঠানে প্রধান অতিথির বক্তৃতায় প্রতিমন্ত্রী সকল উদ্যোক্তাদের প্রতি এ আহ্বান জানান।

 প্রতিমন্ত্রী বলেন, ডিজিটাল বাংলাদেশকে এগিয়ে নিতে মানুষকে ই-কমার্স সাইটগুলোর সাথে পরিচয় করাতে হবে এবং সেগুলো ব্যবহারে কী কী সুবিধা রয়েছে, তা জানাতে হবে । সরকারের পাশাপাশি শিল্প উদ্যোক্তাদের এ কাজে এগিয়ে আসতে হবে।

 ডিজিটাল এবং ই-কমার্স পদ্ধতি যে কতটা প্রয়োজন, করোনা মহামারি তা সবাইকে ভালোভাবে বুঝিয়ে দিয়েছে, বলেন জাহিদ আহসান রাসেল।

 উত্তরার সাত নম্বর সেক্টরে রবীন্দ্র সরণির একটি রেস্তোরাঁয় আয়োজিত এ অনুষ্ঠানে পোর্টালটির চেয়ারম্যান মোঃ ইসমাইল হোসাইনের সভাপতিত্বে উদ্বোধক হিসেবে স্থানীয় সংসদ সদস্য হাবিব হাসান, বিশেষ অতিথি হিসেবে এশিয়ান গ্রুপ অভ ইন্ডাস্ট্রিজের চেয়ারম্যান হারুন-অর-রশীদ, চায়না-বাংলা সিরামিক্সের ব্যবস্থাপনা পরিচালক মোঃ সিরাজুল ইসলাম মোল্লা বক্তব্য রাখেন। জাতীয় মসজিদ বায়তুল মুকাররমের খতিব আল্লামা মহিউদ্দিন কাসেমী এ সময় পোর্টালটির ভবিষ্যৎ উন্নতি কামনায় মোনাজাত পরিচালনা করেন।

#

আকরাম/সাহেলা/মোশারফ/আব্বাস/২০২১/১৮১১ ঘণ্টা

তথ্যবিবরণী নম্বর : ১০০

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ২৪ পৌষ (৮ জানুয়ারি) :

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১৩ হাজার ৬৮১ জনের নমুনা পরীক্ষা করে ৭৮৫ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৫ লাখ ২০ হাজার ৬৯০ জন।

 গত ২৪ ঘণ্টায় ১৬জন-সহ এ পর্যন্ত ৭ হাজার ৭৩৪ জন এ রোগে মৃত্যুবরণ করেছেন।

 করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৪ লাখ ৬৫ হাজার ২৭৯ জন।

#

দলিল/সাহেলা/মোশারফ/আব্বাস/২০২১/১৭০০ ঘণ্টা

তথ্যবিবরণী নম্বর : ৯৯

**বঙ্গবন্ধুর কারামুক্তি দিবস উপলক্ষ্যে স্মারক ডাকটিকেট অবমুক্ত**

ঢাকা, ২৪ পৌষ (৮ জানুয়ারি):

 ‘বঙ্গবন্ধুর কারামুক্তি দিবস’ ৮ জানুয়ারি। পাকিস্তানের মিয়ানওয়ালি কারাগারে দীর্ঘ ৯ মাস কারাভোগের পর ১৯৭২ সালের এই দিনে স্বাধীন বাংলাদেশের প্রতিষ্ঠাতা জাতির পিতা বঙ্গবন্ধু শেখ মুজিবুর রহমান মুক্তি লাভ করেন। দিবসটি উপলক্ষ্যে ডাক অধিদপ্তর স্মারক ডাকটিকেট প্রকাশ করেছে।

 ডাক ও টেলিযোগাযোগ মন্ত্রী মোস্তাফা জব্বার আজ বেইলী রোডের সরকারি বাসভবনে এ বিষয়ে ১০ টাকা মূল্যমানের একটি স্মারক ডাকটিকিট ও ১০ টাকা মূল্যমানের একটি উদ্বোধনী খাম অবমুক্ত করেন এবং ৫ টাকা মূল্যমানের একটি ডাটাকার্ড এ সময় উদ্বোধন করেন। মন্ত্রী এ বিষয়ক একটি সীলমোহর ব্যবহার করেন। তিনি দিবসটির ঐতিহাসিক তাৎপর্য তুলে ধরে বিবৃতি দিয়েছেন।

 বিবৃতিতে মন্ত্রী বলেন, বাংলাদেশ ও বঙ্গবন্ধু বাঙালির হাজার বছরের ইতিহাসের অবিচ্ছেদ্য একটি অধ্যায়। ২৪ বছরের সংগ্রামের ধারাবাহিকতায় মহাকাব্যের মহানায়ক বঙ্গবন্ধু শেখ মুজিবুর রহমানকে বেশির ভাগ সময় কারাগারে কাটাতে হয়েছে।

 তিনি বলেন, মৃত্যুর মুখোমুখি দাঁড়িয়েও বাঙালির স্বাধীকার প্রতিষ্ঠায় তার আপসহীন নেতৃত্ব বিশ্বের ইতিহাসে বিরল। আমাদের একজন বঙ্গবন্ধু ছিলেন বলেই, বাংলাদেশ রাষ্ট্র প্রতিষ্ঠা সম্ভব হয়েছে।

 মোস্তাফা জব্বার বলেন, ১৯৭১-এর ২৫ মার্চ মধ্যরাতে পাকহানাদার বাহিনীর গণহত্যা চলাকালে ধানমন্ডির ৩২ নম্বর রোডের নিজ বাসভবন থেকে গ্রেফতার হন বঙ্গবন্ধু শেখ মুজিবুর রহমান। পরে তাকে পাকিস্তানের মিয়ানওয়ালি কারাগারে নির্জন কক্ষে বন্দি রাখা হয়। মন্ত্রী বলেন, ১৯৭১-এর ১৬ ডিসেম্বর বাংলাদেশের বিজয় অর্জিত হলেও তখনও বঙ্গবন্ধু শেখ মুজিবুর রহমান পাকিস্তানিদের হাতে বন্দি। সাড়ে সাতকোটি বাঙালির অবিসংবাদিত নেতা বঙ্গবন্ধুকে ছাড়া স্বাধীনতার আনন্দের পূর্ণতা ছিল না। পরে জাতীয় ও আন্তর্জাতিক পর্যায়ের ব্যাপক কূটনৈতিক চাপ এবং বিশ্ব শীর্ষ নেতাদের তীব্র সমালোচনার মুখে ১৯৭২ সালের ৮ জানুয়ারি পাকিস্তান সরকার বঙ্গবন্ধু শেখ মুজিবুর রহমানকে মুক্তি দিতে বাধ্য হয়।

 এ বিষয়ক স্মারক ডাকটিকেট, উদ্বোধনী খাম এবং ডাটা কার্ড আজ শুক্রবার ঢাকা জিপিওর ফিলাটেলিক ব্যুরো এবং পরে দেশের অন্যান্য জিপিও এবং প্রধান পোস্ট অফিসগুলো থেকে সংগ্রহ করা যাবে।

#

শেফায়েত/কামাল/রেজ্জাকুল/খোরশেদ/২০২১/১৫৩০ ঘণ্টা

Handout Number: 98

**Shahriar Alam requests Malaysia to take back stranded Bangladeshi workers**

Dhaka, 8 January :

 State Minister for Foreign Affairs Md. Shahriar Alam requested Malaysia to take back stranded Bangladeshi workers. He said this while the newly appointed Malaysian High Commissioner to Bangladesh Hazanah Md. Hasim calling on him at the latter’s office in Dhaka yesterday.

 The State Minister congratulated the High Commissioner on her appointment in Dhaka and assured her of all-out cooperation during the assignment in Dhaka. He said, Malaysia is Bangladesh’s trusted friend and partner with which Bangladesh enjoys strong bilateral relations since independence. A considerable number of Bangladeshi workers and professionals are living in Malaysia and contributing immensely to both of our economies. He added that Bangladesh and Malaysia have huge potentials to extend and diversify partnership in various sectors including science-technology, healthcare, education, trade, tourism, energy etc. Referring to the recent trend in bilateral trade between the two countries, the State Minister underscored the necessity of new initiatives. He also suggested that Malaysia might consider widening its tariff concession for greater market access of Bangladeshi products.

 Referring to the recalibration program for regularization and voluntary repatriation of migrant workers, the State Minister expressed gratitude for standing beside Bangladeshi expatriates during the current Covid-19 pandemic. He also requested the Malaysian Government to do the needful for bringing back the stranded Bangladeshi workers to their old and new place of work in Malaysia on humanitarian ground. He requested to extend all kinds of cooperation to the Ministry of Expatriates’ Welfare and Overseas Employment and to bring a solution to the current migrant’s issue.

 The High Commissioner assured to take the return of the workers and students issue with her capital and hoped that these issues would be dissolved soon.

#

Tohidul/Sahela/Kamal/Rezzakul/Masum/2021/1600